C 166/8
HR
Službeni list Europske unije
20.4.2022.
Obavijest uvoznicima Uvoz tekstilnih proizvoda iz Bangladeša u Zajednicu (2022/C 166/06) U Obavijesti za uvoznike objavljenoj u Službenom listu C 41 od 15. veljače 2008., str. 8., Komisija je savjetovala subjektima u Europskoj uniji koji podnose deklaracije i/ili dokaze o podrijetlu kako bi ostvarili korist od povlaštenog postupanja za tekstilne proizvode iz poglavlja 61. i 62.
HS-a uvezene iz Bangladeša da poduzmu sve potrebne mjere opreza jer je postojala opravdana sumnja u pogledu podrijetla tih proizvoda za koje su se tražile pogodnosti povlaštenog podrijetla u okviru općeg sustava povlastica EU-a (OSP).
Puštanje tih proizvoda u slobodan promet moglo je stoga uzrokovati carinski dug i dovesti do prijevare na štetu financijskih interesa Europske unije.
Kad je riječ o prethodno navedenoj opravdanoj sumnji, na temelju dostupnih informacija može se zaključiti da više nema dokaza koji bi upućivali na to da su odnosni rizici i dalje prisutni.
Osim toga, od 1. siječnja 2021. svi izvoznici iz zemalja korisnica OSP-a koji izvoze u okviru OSP-a primjenjuju sustav samocertificiranja u sustavu registriranih izvoznika (REX) (1) i stoga izdaju izjave o podrijetlu kao jedinu dokumentaciju kojom se dokazuje povlašteno podrijetlo.
Potvrde o podrijetlu Form A više ne smiju izdavati državna tijela zemalja korisnica OSP-a.
Obavijest za uvoznike objavljena u Službenom listu C 41 od 15. veljače 2008.
stoga je postala bespredmetna u pogledu pošiljaka predmetnih proizvoda deklariranih za puštanje u slobodni promet na datum objave ove obavijesti ili nakon tog datuma te se povlači.
(1) Članci 80. i 81.
Provedbene uredbe Komisije (EU) 2015/2447 оd 24. studenoga 2015.
o utvrđivanju detaljnih pravila za provedbu određenih odredbi Uredbe (EU) br.
952/2013 Europskog parlamenta i Vijeća o Carinskom zakoniku Unije, SL L 343, 29.12.2015., str. 558.–893.